ଅବରୋଧକାରୀ ଶକ୍ ହେଉଛି ଏକ ପ୍ରକାର ଶକ୍ ଯେଉଁଥିରେ ହୃତ୍‌ପିଣ୍ଡ ଭରିବା କିମ୍ବା ଶୂନ୍ୟ ହେବାରେ ଶାରୀରିକ ପ୍ରତିବନ୍ଧକ ହୁଏ । ଏହାଦ୍ୱାରା ଶରୀରର ତନ୍ତୁମାନଙ୍କରେ ପର୍ଯ୍ୟାପ୍ତ ପରିମାଣର ରକ୍ତ ପ୍ରବାହ ହୁଏ ନାହିଁ । ଏହାର ଲକ୍ଷଣ ମଧ୍ୟରେ ଦ୍ୱନ୍ଦ୍ୱ, ଥଣ୍ଡା ବାହୁ ଏବଂ ଗୋଡ, ଦ୍ରୁତ ହୃଦ୍‌ଗତି ଏବଂ ଦୁର୍ବଳ ନାଡ଼ି ହୋଇପାରେ । ସଧାରଣତଃ ଏହି ରୋଗ ବହୁତ ଦ୍ରୁତ ଗତିରେ ଆରମ୍ଭ ହୁଏ । ଏହା ଜଟିଳ ହେଲେ ଏକାଧିକ ଅଙ୍ଗ ଡିସଫଙ୍କସନ ସିଣ୍ଡ୍ରୋମ ହୋଇପାରେ । କାରଣଗୁଡ଼ିକ ମଧ୍ୟରେ ଫୁସଫୁସ ଏମ୍ବୋଲିଜ୍ମ, କାର୍ଡିଆକ୍ ଟାମ୍ପୋନେଡ, ଟେନସନ ନିମୋଥୋରାକ୍ସ ଏବଂ ଅଳିନ୍ଦ ଅର୍ବୁଦ ହୋଇପାରେ । କାର୍ଡିଓଜେନିକ୍ ଶକ୍ ସହିତ ଅବଷ୍ଟ୍ରକ୍ଟିଭ୍ ଶକ୍ ସମାନ ଉପସ୍ଥାପନା କରେ ଏବଂ ବେଳେବେଳେ ଏକତ୍ର ହୋଇଯାଏ । ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ ଏବଂ ପରୀକ୍ଷା ଉପରେ ଆଧାରିତ ହୁଏ । ଏକାଧିକ ପ୍ରକାରର ଶକ୍ ଏକତ୍ର ମଧ୍ୟ ଉପସ୍ଥାପିତ ହୋଇପାରେ । ମୂଳ କାରଣ ଉପରେ ଚିକିତ୍ସା ନିର୍ଭର କରେ । କାର୍ଡିଆକ୍ ଟାମ୍ପୋନେଡ୍ ନିମନ୍ତେ ପେରିକାର୍ଡିଓସେଣ୍ଟେସିସ ଚିକିତ୍ସା କରାଯାଇପାରେ; ଟେନସନ୍ ନିମୋଥୋରାକ୍ସ ଚିକିତ୍ସା ନିମନ୍ତେ ଥୋରାସେଣ୍ଟେସୋସ କିମ୍ବା ଛାତି ନଳୀ ସଂଯୁକ୍ତ କରାଯାଏ; ଥ୍ରୋମ୍ବୋଲାଇସିସ୍ ଏବଂ ଫୁସଫୁସ ଏମ୍ବୋଲାଇଜ୍ମ ନିମନ୍ତେ ଆଣ୍ଟି କୋଏଗୁଲେସନ୍, କିମ୍ବା ସର୍ଜିକାଲ୍ ଏମ୍ବୋଲେକ୍ଟୋମି କରାଯାଏ । ଇଣ୍ଟେନ୍ସିଭ୍ କେୟାର ୟୁନିଟରେ ୨%ରୁ କମ୍ ଅବରୋଧକାରୀ ଶକ୍ ଥାଏ ।